Nr. UVT: 43668/27.09.2019

Către Facultatea de \_\_\_\_\_\_\_\_\_\_\_\_\_\_\_\_

În atenția Domnului/ Doamnei Decan,

Coordonatorilor Departamentali,

Vă transmitem alăturat calendarul selecției studenților pentru **mobilități de studii realizate ȋn cadrul Programul de Educaţie, Burse, Ucenicie şi Antreprenoriatul Tinerilor, 2014-2021 pentru semestrul al II-lea al anului universitar 2019-2020,** precum și informații privind conținutul dosarului de candidatură, criteriile de selecție, lista locurilor disponibile facultății pe care o reprezentați şi detalii suplimentare cu privire la acest program.

**Calendarul selecției :**

* 30 septembrie – 18 octombrie 2019 : depunerea dosarelor la secretariatul facultății
* 21 - 24 octombrie 2019: evaluarea dosarelor, interviuri, selecția studenților și afișarea rezultatelor;
* 25 octombrie 2019: contestaţii;
* 25 octombrie 2019: transmiterea rezultatelor finale;

Dosarul de candidatură trebuie să conțină următoarele documente (în limba română sau în limba engleză):

* Adeverință cu media anilor anteriori – minim 7. Pentru studenții la Masterat se va lua în calcul în mod obligatoriu și media anilor absolviți la nivel de Licență;
* Curriculum Vitae – se poate folosi modelul european de CV: Europass;
* Scrisoare de motivaţie care să justifice universitatea aleasă;
* Certificat de cunoaștere a limbii engleze- nivel minim B1 (poate fi orice diplomă care atestă cunoștințe medii de limbă străină sau certificate emise de departamentele de limbi străine ale fiecărei facultăți; nu și pentru studenții care studiază limba respectivă ca parte integrantă din specializarea lor);
* Cerere către Decan (se menționează facultatea, secția, anul, universitatea pentru care aplică și propunerea disciplinelor ce vor fi studiate pe durata mobilității).

Departajarea studenţilor se va face pe baza unui punctaj calculat astfel:

1. Media anilor universitari precedenți
	* Între 9 şi 10: 10 puncte
	* Între 8 şi 8,99: 8 puncte
	* Între 7 și 7,99: 6 puncte
2. Nota la testul de limbă străină
	* Între 9 şi 10: 10 puncte
	* Între 8 şi 8,99: 8 puncte
	* Între 7 şi 7,99: 6 puncte
	* Între 6 şi 6,99: 4 puncte
3. Nota la interviul de selecţie:
	* Între 9 şi 10: 10 puncte
	* Între 8 şi 8,99: 8 puncte
	* Între 7 şi 7,99: 6 puncte
4. Se mai acordă puncte pentru:
* Diplome, certificate, distincţii obţinute în învăţământul superior (diplome de participare la sesiuni de comunicări ştiinţifice, la concursuri şi competiţii, etc.) – 5 puncte pentru fiecare document;
* Conţinutul dosarului de candidatură – se pot obţine maxim 5 puncte pentru formularea clară a obiectivelor în proiectul de studiu, descrierea modului de valorificare a cunoştinţelor şi competenţelor dobândite în urma mobilităţii.

Interviul de selecţie(probă orală, cu caracter eliminatoriu) este organizat la nivelul fiecărei facultăți - nota minimă pentru promovarea interviului este 7.00.

În stabilirea criteriilor de selecție, ponderea interviului va fi de 20%, ponderea testului de limbă 20% și ponderea mediei restul de 60%.

Procesul verbal întocmit de Comisia de selecţie trebuie să fie însoţit de declarațiile de evitare a conflictului de interese semnate de către membrii comisiei precum și de decizia de numire a comisiei de selecție. Componența minimală a comisiei de selecție este următoarea: coordonatorul departamental, un cadru didactic din cadrul facultății, un cadru didactic al altei facultăți.

**Vă rugăm să transmiteți la DRI, atât în format printat cât şi electronic (la adresa de e-mail: mihaela.poputa@e-uvt.ro ) următoarele:**

**- lista studenților selectați**

**- lista rezervelor**

**- lista candidaților respinși**

 **Acestea însoțite de dosarele tuturor studenților mai sus menționați până la data de 25 octombrie 2019.**

 **Listele vor cuprinde numele și prenumele studentului, specializarea, nivelul de studii (1=licență, 2=masterat, 3=doctorat), anul de studii, universitatea parteneră, date de contact ale studentului (adresă de e-mail și telefon) și punctajul obținut, conform modelului alăturat.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Nr.crt.** | **Nume** | **Prenume** | **Specializarea** | **Nivelul de studii** | **Anul de studii** | **Univ.parteneră (cod Erasmus)** | **Adresa de e-mail** | **Telefon** |  |
| **Punctaj** |

La nivelul Universității de Vest, pentru semestrul al 2-lea al anului universitar 2019-2020 a fost propus un număr de **4 mobilități,** din bugetul programului.

**Programul** **de Educaţie, Burse, Ucenicie şi Antreprenoriatul Tinerilor** se desfășoară în intervalul 2014-2021. În cadrul acestui program:

* studenţii pot beneficia de până la 12 luni de mobilitate pe fiecare ciclu academic (licență, masterat, doctorat);
* nivelul grantului acordat studenților care efectuează mobilități de studiu este de **1200euro/lună**;

Mai multe informații despre mobilitățile de studii finanțate prin mecanismul financiar al spațiului economic european sunt disponibile pe site-ul Departamentului de Relaţii Internaţionale, la următoarea adresă:

<https://ri.uvt.ro/programul-de-cooperare-finantat-prin-mecanismul-financiar-al-spatiului-economic-european-see/>

De asemenea, vă aducem la cunoștință faptul căîn data de **10 octombrie 2019**, în **Amfiteatrul A01**, începând cu ora **15:00**, Departamentului de Relaţii Internaţionale va organiza un **seminar de informare** referitor la mobilitățile pentru studenți finațate prin **Granturile SEE- Programul de Educaţie, Burse, Ucenicie şi Antreprenoriatul Tinerilor, 2014-2021**. La această întâlnire sunt invitați studenţii UVT interesaţi să participe la acest program de mobilităţi. Vă rugăm să diseminaţi această informaţie în rândul studenților interesaţi să participe la program.

Menţionăm faptul că sprijinul dumneavoastră în diseminarea acestor informaţii în rândul studenţilor este de un real ajutor în demersul echipei noastre de a informa corect toţi studenţii UVT interesaţi să participe la programul de mobilităţi studențești.

Vă rugăm să nu ezitați să ne contactați pentru informații suplimentare!

Coordonator Instituțional Erasmus+, Responsabil SEE ,

dr. Oana-Roxana IVAN dr. Mihaela-Elisabeta PROTEASA-POPUȚA

* Pentru anul academic **2019-2020**, UVT poate organiza mobilităţi ***SEE outgoing* de studiu** către următoarele instituţii de învăţământ superior provenind din ţări partenere în cadrul **Programului de cooperare finanțat prin Mecanismul Financiar SEE:**

|  |  |  |  |
| --- | --- | --- | --- |
| Mobilități de studiu | Număr total participanţi | Perioadă totală mobilitate | Universități PartenereDomeniul de studiu |
| 4 | 20 de luni | **University of Iceland:** Economics;**Østfold University College:** Economics; Literature and Linguistics; Information and Communication Technology;**Western Norway University of Applied Sciences:** Social and political Sciences;**MF Norwegian School of Theology:** Theology;**Nord Univesity:** Social work and counselling. |